IFK Göteborg
IFK Göteborg je profesionalni nogometni klub iz Göteborga, Švedska. Takmiči se u ligi Allsvenskan, najvišem rangu nogometa u Švedskoj. Klub je osnovan 1904. godine. Prvu ligu je osvajao 13 puta, dok je pobjednik nacionalnog kupa bio 6 puta. Najveći uspjeh kluba su osvajanje Kupa UEFA u dva navrata. Uz Malmö i AIK čini veliku trojku švedskog nogometa. Göteborg je jedini skandinavski klub koji je osvojio neko od evropskih takmičenja. Tradicionalne boje kluba su plava i bijela. Domaće utakmice igra na stadionu Gamla Ullevi.